,תערוכת פאריס: אופל תציג את האמפרה-e | אוטוניוז
תערוכת פאריס: אופל תציג את ה-Ampera-e החשמלית
28 באוגוסט 2016 יעקב צלאל
אופל אמפרה-e, הגירסה האירופית של השברולט בולט (אופל)
אוטוניוז, 28.08.2016 – אופל תציג בתערוכת המכוניות של פאריס, (1-16 באוקטובר) את השברולט בולט בגירסתה האירופית ובשמה האירופי Ampera-e. האופל אמפרה, הגירסה האירופית של השברולט וולט דור שני, מכונית מאריך הטווח, שבדור הראשון נמכרה באירופה כאופל אמפרה, טרם הוצגה עדיין באירופה.
כמו הבולט האמרפה-e היא מכונית האצ'בק חמש דלתות וחמישה מושבים, המצוידת במנוע חשמלי שהספקו 204 כ"ס ומומנט מירבי 37 קג"מ. אופל פרסמה נתוני תאוצה לא קונבנציונליים, האצה 0-50 קמ"ש ב-3.2 שנ' ו-80-120 קמ"ש ב-4.5 שנ' ומדווחת שנתונים אלה דומים לנתונים של מכוניות הביצועים המקבילות של המותג, הידועות כ-OPC.
אופל לא סיפקה נתונים מפורטים של הדגם אבל מתוך הנחה שהם זהים לאלה של השברולט בולט, הרי שהמצבר הוא בעל קיבולת של 60 קו"ש, קיבולת גבוהה למכונית מסוג זה, שאמור להספיק לטווח של 300 ק"מ ולהציב תחרות, לפחות בתחום זה, לטסלה מודל 3.
אופל אמורה להתחיל לשווק את האמפרה-e באירופה ב-2017 והיא ככל הנראה תיוצר על אותו פס ייצור עליו מיוצרת הבולט, ששיווקה מתוכנן להתחיל לקראת סוף השנה, באוריון, ליד דטרויט.
אמפרה-e
IAA 2016 : פולקסווגן חושפת e-Crafter חשמלי קונספטואלי
חשמול: פיג'ו-סיטרואן תשיק שלושה דגמים חשמליים עד 2020
פורד שותפה במיזם משותף לייצור כלי רכב חשמליים בסין